《辛巳七月一日登楼》
明代·戴冠

落日苍梧远，孤臣独倚楼。
云山空洒泪，江海岂容愁。
属国归无日，文园病未休。
不堪南极外，风送九天秋。

作者简介：（1442—1512）明江苏长洲人，字章甫。好古笃学，凡诸子百家、山经地志、阴阳历律、稗官小说，无不深究。及长，益讲求当世之务。大学士李东阳深爱其文。以年资贡礼部，授绍兴府训导，被诬罢归卒。有《礼记集说辨疑》、《濯缨亭笔记》、《读史类聚》等。